CELEX: 32013R0775
Language: hu
Date: 2013-08-12 00:00:00
Title: A Bizottság 775/2013/EU végrehajtási rendelete ( 2013. augusztus 12. ) az Enterococcus faecium DSM 7134 a tojástermelésre nevelt csirkék és a nem tojástermelésre nevelt kisebb baromfifajok takarmány-adalékanyagaként történő engedélyezéséről (az engedély jogosultja: Lactosan GmbH & Co KG)  EGT-vonatkozású szöveg

13.8.2013   
            
            
               HU
            
            
               Az Európai Unió Hivatalos Lapja
            
            
               L 217/32
            
         A BIZOTTSÁG 775/2013/EU VÉGREHAJTÁSI RENDELETE
   (2013. augusztus 12.)
   az Enterococcus faecium DSM 7134 a tojástermelésre nevelt csirkék és a nem tojástermelésre nevelt kisebb baromfifajok takarmány-adalékanyagaként történő engedélyezéséről (az engedély jogosultja: Lactosan GmbH & Co KG)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról.
            
         
               (2)
            
            
               Az 1831/2003/EK rendelet 7. cikkének megfelelően engedélykérelmet nyújtottak be az Enterococcus faecium DSM 7134 készítmény új felhasználására vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” adalékanyag-kategóriába sorolandó Enterococcus faecium DSM 7134 készítménynek a tojástermelésre nevelt csirkék és a nem tojástermelésre nevelt kisebb baromfifajok takarmány-adalékanyagaként történő új felhasználását érintő kérelemre vonatkozik.
            
         
               (4)
            
            
               Az Enterococcus faecium DSM 7134 készítmény használatát az 538/2007/EK bizottsági rendelet (2) a malacokra és hízósertésekre, az 1521/2011/EU bizottsági rendelet (3) a kocákra, a 998/2010/EU bizottsági rendelet (4) pedig a brojlercsirkékre vonatkozóan tíz évre engedélyezte.
            
         
               (5)
            
            
               Az Európai Élelmiszerbiztonsági Hatóság (a továbbiakban: a Hatóság) 2013. március 12-i véleményében (5) arra a következtetésre jutott, hogy a javasolt felhasználási feltételek mellett az Enterococcus faecium DSM 7134 készítmény nincs káros hatással sem az állati és emberi egészségre, sem a környezetre; és mivel már igazolást nyert, hogy a készítmény alkalmazása javíthatja a brojlercsirkék tenyésztéstechnikai jellemzőit, így e következtetés kiterjeszthető a tojástermelésre nevelt csirkékre, valamint extrapolálható a nem tojástermelésre nevelt kisebb baromfifajokra is. A Hatóság szerint nem szükséges a forgalomba hozatalt követő nyomon követésre vonatkozó különleges feltételeket elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.
            
         
               (6)
            
            
               Az Enterococcus faecium DSM 7134 készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően e készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. augusztus 12-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 128., 2007.5.16., 16. o.
   
      (3)  HL L 335., 2007.12.20., 24. o.
   
      (4)  HL L 290., 2010.11.6., 22. o.
   
      (5)  EFSA Journal, 2013; 11(4):3167.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Legkisebb megengedhető tartalom
               
               
                  Legnagyobb megengedhető tartalom
               
               
                  Egyéb rendelkezések
               
               
                  Az engedély érvényességének vége
               
            
                  CFU/kg 12 %-os nedvességtartalmú teljes értékű takarmányban Kategória:
               
            
                  
                     Kategória: állattenyésztésben alkalmazott adalékanyagok. Funkcionális csoport: bélflóra-stabilizálók
                  
               
            
                  4b1841
               
               
                  Lactosan GmbH & Co KG
               
               
                  
                     Enterococcus faecium DSM 7134
               
               
                  
                               
                           
                           
                              
                                 Az adalékanyag összetétele
                              
                              
                                 Enterococcus faecium DSM 7134 készítmény, amely legalább az alábbiakat tartalmazza:
                              
                                           
                                       
                                       
                                          Por: 1 × 1010 CFU/g adalékanyag
                                       
                                    
                                           
                                       
                                       
                                          Granulátum (mikrokapszulázott): 1 × 1010 CFU/g adalékanyag
                                       
                                    
                        
                               
                           
                           
                              
                                 A hatóanyag jellemzése
                              
                              Életképes Enterococcus faecium DSM 7134 sejtek
                           
                        
                               
                           
                           
                              
                                 Analitikai módszer
                                  (1)
                              
                              
                                           
                                       
                                       
                                          Számlálás: lemezkenéses módszer epe-eszkulin-azid-agar alkalmazásával (EN 15788)
                                       
                                    
                                           
                                       
                                       
                                          Azonosítás: Pulzáló erőterű gél-elektroforézis (PFGE)
                                       
                                    
                        
               
                  Tojástermelésre nevelt csirkék
                  Kisebb baromfifajok (nem tojástermelésre nevelt)
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási körülményeket és a pelletálási stabilitást.
                           
                        
                              2.
                           
                           
                              Használata a következő, engedélyezett kokcidiosztatikumokat tartalmazó takarmányban engedélyezett: diklazuril, halofuginon-hidrobromid, robenidin-hidroklorid, dekokinát, lazalocid-A-nátrium, maduramicin-ammónium, illetve monenzin-nátrium, amennyiben a szóban forgó fajok esetében ezek a kokcidiosztatikumok engedélyezettek.
                           
                        
                              3.
                           
                           
                              Biztonsági előírás: használatkor védőmaszk és védőkesztyű viselése ajánlott.
                           
                        
               
                  2023. szeptember 2.
               
            
         (1)  Az analitikai módszerek részletes leírása a közösségi referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx